**Umbra**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Umbra

Te-am zărit într-o zi la fereastră,

Când udai, delicat, trandafirii

Şi-am sperat ca privirea-ţi albastră

S-o-ntâlnesc, ca un semn al iubirii.

Te-am zărit într-o zi în maşină,

Alergînd parcă timpul să-l prinzi

Şi-am sperat ca-ntr-o clipă nebună

Ochii mei, tulburaţi, să-i surprinzi.

Te-am zărit într-o zi pe o stradă,

Traversînd-o cu pasul grăbit

Şi-am sperat ochii tăi c-or să vadă

Cum mă mistuie dorul cumplit.

Te-am zărit într-un vis astă noapte.

Se făcea că-ntâlnită din nou

M-ai privit şi mi-ai spus printre şoapte

« Sunt aici », cu un dulce ecou.

Dar trezit, într-o clipă târzie,

Am rămas cu privirea în gol,

Căci o umbra erai, de iubire,

Iară eu, doar un simplu actor…